Diari Oficial de la Generalitat Valenciana


Sumari del DOGV 1384, del 19-09-1990 (1990/818742)

ORDRE de 3 de setembre de 1990, de la Conselleria d'Economia i Hisenda, per la qual s'ordena l'adquisició per la Generalitat Valenciana d'un immoble situat en el Castell de Sant Ferran, d'Alacant, destinat a coLlegi d'orfes de ferroviaris.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/03/(2)/dof/vci/html**

### Dades del document

Número de DOGV
:   1384

Data del DOGV
:   19-09-1990

Secció del DOGV
:   DISPOSICIONS GENERALS

Número del document
:   1990/818742


Data del document
:   03-09-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 3 de setembre de 1990, de la Conselleria d'Economia i Hisenda, per la qual s'acorda l'adquisició per la Generalitat Valenciana d'un immoble situat al Castell de Sant Ferran d'Alacant, destinat a col.legi d'orfens ferroviaris.  
La Conselleria d'Economia i Hisenda, a través de la Direcció General d'Ensenyaments Universitaris i Investigació, ha proposat l'adquisició per la Generalitat Valenciana d'un immoble situat en el Castell de Sant Ferran de la ciutat d'Alacant, lloc urbanísticament excepcional per la seua proximitat al nucli urbà i, també, per la seua possibilitat d?aïllament de l?entorn immediat.  
L?adquisició esmentada resulta especialment aconsellable, tant per l?extraordinàriament privilegiada ubicació de les instal·lacions esmentades en la ciutat d'Alacant, com per les àmplies possibilitats d'immediata utilització per a qualsevol tipus d'activitat cultural i de suport a la infrastructura universitària i, en general, qualsevol funció relacionada amb l?ambient socio-cultural de la ciutat d'Alacant.  
Per això i d'acord amb el que estableix l'article 30 de la Llei 3/1986, de 24 d'octubre, de patrimoni de la Generalitat Valenciana, i amb els informes i valoracions que consten en l?expedient.  
ORDENE:  
Article primer  
Que s'acorda l'adquisició mitjançant contractació directa a títol onerós i en virtut de compra-venda, de l?immoble que a continuació es descriu:  
- Finca ubicada en la ciutat d'Alacant, paratge anomenat Forest Tossal o Castell de Sant Ferran, destinada a internat del col·legi d?orfes ferroviaris, que ocupa una superfície de cinquanta-tres mil dos-cents cinquanta metres quadrats, avui quaranta-nou mil cent noranta-dos metres i seixanta-dos decímetres quadrats, per segregació efectuada, la figura de la qual és un polígon irregular i que es compon de: A.- Zona edificada; B.- Zona destinada a jardí; C.- Zona destinada a camp d?esports; D;- Zona destinada a arbreda i forest, les descripcions respectives de les quals són les següents:  
A. Zona edificada.  
La zona edificada ocupa una extensió total de superfície de tres mil cinc-cents quaranta-un metres quadrats i tretze decímetres quadrats, sobre la qual s'alça un gran edifici en forma de T que es troba situat cap al centre de la finca i té el front o façana principal cap al sud, aquesta façana té en tota la seua longitud d?oest a est cent cinquanta-cinc metres noranta decímetres, i en profunditat màxima, és a dir, en direcció sud a nord, seixanta metres i setanta centímetres; té l?entrada principal pel sud, per una escalinata de vint-i-un metres de longitud. Aquest edifici consta de semisoterrani, planta baixa, planta noble, planta primera i àtic. En el semisoterrani hi ha magatzems de queviures, magatzems de carbó i llenya, departament de grup electrogen, cambra frigorífica, garatge, departaments per a taller i traster, habitatge del conserge, dipòsit de combustible, forn al seu magatzem de combustibles i cambra d?enfredament, dipòsit de farina, obrador i maquinària i departaments destinats a serveis auxiliars. En la planta baixa es troba: en l'ala de l?esquerra, serveis de lavabos, perruqueria i sala destinada a dormitoris, amb capacitat per a cinquanta-cinc llits aproximadament; en el centre, dipòsits destinats a magatzems i vestíbul; en l'ala dreta, departaments de desinfecció, llavador, departaments de planxar i repassar roba, magatzem de roba, departament de la comunitat religiosa que presta servei en l?internat, dormitori de servei i cambres de bany; i en el cas extrem d'aquesta ala dreta, que unit a la resta de l'ala dreta per un túnel o passadís, es troba el departament general destinat a infermeria amb la seua cuina, cambres de bany, sala d'espera, dormitoris i clínica, i en la part de darrere de l'ala dreta es troba la nau o departament destinat a cuines, fregadors, cambres frigorífiques i altres departaments annexos als serveis de cuina. I en la part de darrere o fons del centre d'aquesta planta hi ha sis sales d'estudi, departament destinat a magatzem, recinte de comunicació de l?escenari, serveis higiènics i auxiliars. Tot el front de la planta baixa que dóna a la part sud té una terrassa en tota la seua longitud, amb arcs de maçoneria. En la planta noble: en el centre es troba un gran vestíbul, departament destinat a, sales de visita, departaments destinats a administració, sala d'espera, sala de professors, avant despatx i despatx de direcció i escales d?accés a la primera planta; en l'ala esquerra d?aquesta planta hi ha sis grans aules d?estudi i sis departaments per a classes de labors, serveis higiènics i lavabo, i en la part nord d?aquesta, el corredor d?accés; en l'ala dreta d'aquesta planta hi ha dues aules grans; dos departaments destinats a classes de labors, un gran saló destinat a menjador per a quatre-centes places i bufet, i hi ha un corredor en la part nord d?aquesta planta, hi ha la nau destinada a clinica de dentista, amb sala d'espera, dormitoris, cuina i cambres de bany i els corredors que envolten la nau; a la part posterior de l'ala dreta d'aquesta planta noble, hi ha els departaments destinats a menjador de servei, serveis higiènics i lavabo, office de menjador i una gran terrassa a la part nord i en la part posterior del centre d'aquesta planta noble hi ha el saló d'actes, escenaris i serveis auxiliars. En la planta primera: en la part esquerre hi ha dos grans departaments destinats a dormitoris per a cent quaranta-dos llits, serveis higiènics i de lavabo, independents els dos departaments amb un corredor d'entrada en la part nord; en la part central hi ha un gran vestíbul, escalinata del lavabo a l'àtic, departaments per al servei d'enllumenat i timbres; en l'ala dreta hi ha dos grans departaments destinats a dormitoris, per a cent quaranta-dos llits amb el seus serveis higiènics i de lavabo independents, i a l'extrem d'aquesta ala, una gran terrassa a la part posterior d'aquesta ala dreta de la planta primera, hi ha un departament destinat a dormitoris per trenta-sis llits, amb els seus serveis higiènics i lavabos, i una gran terrassa en la part nord; i a la part posterior del centre d'aquesta planta primera es troba la capella de l'internat, amb l'altar al fons i departaments per a serveis religiosos. En la planta destinada a àtic: hi ha, en l'ala dreta i esquerra, terrasses, solàrium i en la part del centre un dormitori per a vint llits, amb els seus serveis higiènics i lavabo, magatzem de roba, dos vestíbuls, escales i serveis auxiliars; en la part posterior d'aquesta part central de l'àtic hi ha un dormitori per a seixanta llits, i a la part posterior una gran terrassa. I sobre la planta central hi ha una gran terrassa on es troben instal·lats tres grans dipòsits d'aigua, d'una capacitat aproximada de cent vint mil litres per als serveis de l'internat.  
B. Zona destinada a jardins.  
Es troba emplaçada en el centre de la part sud de la finca i davant de la façana principal de la zona edificada; ocupa aproximadament una extensió de vuit mil metres quadrats.  
C. Zona destinada a camp d?esports.  
Es troba situada en la part oest de la finca general i hi ha les instal·lacions esportives següents: 1) Gimnàs: té una superfície total de set-cents metres quadrats, amb vint metres d'ample per trenta-cinc de llarg; es compon de pista central, de vint-i-vuit metres de llarg per disset metres d'ample; i tres entre plantes de llotges i lavabos, amb cinc metres d?ample per disset de llarg. Permet les activitats esportives següents: gimnàstica esportiva, gimnàstica artística, gimnàstica ornamental, defensa personal femenina, preparació física dels esports d?equip sobre baló. 2) Piscina: té una superfície total de vint metres d?ample per cinquanta de llarg, o mil metres quadrats. Es compon de piscina pròpiament dita, de trenta-tres metres de llarg per dotze d'ample; dues palanques i un trampolí; grup depurador d'aigua; grup de dutxes (vint-i-sis) i vestuaris. Es apta per a les activitats esportives següents: entrenament de natació, proves de selecció i competició, salts de palanca i trampolí, ballet aquàtic, pràctica de socorrisme. 3) Pista poliesportiva: té una superfície de mil cinquanta-vuit metres quadrats, amb vint-i-tres d?ample per quaranta-sis de llarg. Es compon de zona de joc, segons instruccions de la Delegació Nacional d'Esports, de quaranta metres de llarg per vint d?ampla i graderies. Es apta per a les activitats següents: bàsquet, minibàsquet, voleibol, handbol a set. Aquesta zona està enclavada a nivell inferior de la zona edificada i de la zona destinada a jardí, té diverses escalinates d'accés d'una a altra zona i ocupa una superfície aproximada de setze mil metres quadrats.  
D. Zona destinada a arbreda i forest.  
La constitueix la resta de la finca i es troba emplaçada en la part oest, nord i est de la finca general, ocupa una extensió de superfície aproximada de dinou mil metres quadrats, avui catorze mil nou-centes vuitanta-set metres amb seixanta-dos decímetres quadrats per segregació efectuada. Tota la finca confronta: pel nord, amb finca propietat de l?Excm. Ajuntament d'Alacant, en una línia de dos-cents tres metres i noranta-quatre centímetres; per l?est, en una línia de trenta-quatre metres, amb propietat de l?Excm. Ajuntament; pel sud, amb una línia de cent dotze metres i seixanta-tres centímetres, i un arc de circumferència de noranta-un graus i nou mil cinc-cents cinquanta segons, traçat amb un radi de setanta-vuit metres, amb terrenys de la propietat de l?Excm. Ajuntament, en part, i en part en una línia trencada composta de quatre rectes, la primera de les quals té quatre metres i quinze centímetres, la segona, quaranta-un metres i vint centímetres, la tercera, vuitanta-dos metres i cinquanta centímetres i la quarta, vuitanta metres, amb terrenys de la propietat de l?Estat; i per l?oest, confronta en part amb terrenys de la propietat dels hereus del Marqués de Bosch, en part amb el cementeri vell, en part amb la carretera i en part amb terrenys de la senyora Rafaela Llaudes. Per la part nord travessa aquesta finca la carretera que des del cementeri vell es dirigeix a Altozano; i per la part sud també la circumda, just als seus límits, la carretera que des d'Alacant es dirigeix a la Creu de Ferro existent en el castell de Sant Ferran.  
La finca anteriorment descrita figura inscrita a nom del col·legi d?orfes de ferroviaris, en el Registre de la Propietat d'Alacant número u, al llibre 632, tom 974, foli 124, finca número 31.402.  
Article segon  
Les finques esmentades es troben lliures de càrregues i gravàmens.  
La compra que necessàriament es formalitzarà en escriptura pública es realitzarà per un preu de quatre-cents milions de pessetes (964.813.772 PTA).  
Les despeses i els impostos que se?n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta ordre.  
València, 3 de setembre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI